62021CO0459_INF
Digriet tal-Qorti tal-Ġustizzja (Is‑Sitt Awla) tad‑9 ta’ Diċembru 2022 –The Navigator Company u Navigator Pulp Figueira
(Kawża C-459/21) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Taxxa fuq il-valur miżjud (VAT) – Direttiva 2006/112/KE – Artikolu 176 – Esklużjonijiet mid-dritt għal tnaqqis tal-VAT – Sistema inqas favorevoli meta mqabbla mal-mekkaniżmu tat-tnaqqis tal-infiq previst għal taxxa diretta rregolata mid-dritt nazzjonali – Prinċipju ta’ ekwivalenza – Inapplikabbiltà”
1.
Dritt tal-Unjoni Ewropea – Effett dirett – Drittijiet individwali – Salvagwardja mill-qrati nazzjonali – Rikors ġudizzjarju – Prinċipju ta’ awtonomija proċedurali – Determinazzjoni kemm tal-qrati kompetenti sabiex jieħdu konjizzjoni tal-azzjonijiet ibbażati fuq id-dritt tal-Unjoni kif ukoll tal-modalitajiet proċedurali li jirregolaw ir-rikors – Limiti – Osservanza tal-prinċipji ta’ ekwivalenza u ta’ effettività – Verifika mill-qorti nazzjonali
(ara l-punti 18 sa 22)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Limitazzjonijiet tad-dritt għal tnaqqis – Żamma tal-esklużjonijiet mid-dritt għal tnaqqis eżistenti fid-data ta’ adeżjoni mal-Unjoni Ewropea – Prinċipju ta’ ekwivalenza – Infiq relatat ma’ ċerti vetturi, ċaqliq u residenza kif ukoll spejjeż ta’ rappreżentanza – Esklużjoni totali jew parzjali tad-dritt għal tnaqqis tal-VAT imħallsa – Ammissibbiltà – Sistema inqas favorevoli meta mqabbla mal-mekkaniżmu ta’ tnaqqis tal-ispejjeż previst għal taxxa diretta rregolata mid-dritt nazzjonali – Assenza ta’ effett
(Direttiva tal-Kunsill 2006/112, Artikolu 176)
(ara l-punti 26 sa 31, u d-dispożittiv)
Dispożittiv
Il-prinċipju ta’ ekwivalenza għandu jiġi interpretat fis-sens li ma jipprekludix leġiżlazzjoni nazzjonali, miżmuma bis-saħħa tat-tieni paragrafu tal-Artikolu 176 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud, u li tistabbilixxi esklużjoni totali jew parzjali tad-dritt għal tnaqqis tal-VAT imħallsa fir-rigward ta’ spejjeż marbuta ma’ ċerti vetturi, ċaqliq u residenza kif ukoll spejjeż ta’ rappreżentanza, anki jekk tali spejjeż jibbenefikaw minn sistema allegatament iktar favorevoli, fir-rigward tat-tnaqqis tagħhom, fil-kuntest ta’ taxxa diretta rregolata mid-dritt nazzjonali.
(
1
)	ĠU C 11, 10.1.2022.